Publication: Magyar Közlöny
Issue: MK-2010-129 (Year: 2010, Number: 129)
Era: contemporary
Section: módosításáról szóló 2010. évi LXXXII. törvény hatálybalépésétõl számított három hónapon belül dönt az
Paragraph Index: 728

(2) A 2010. szeptember 6. elõtt megindult, mûsorszolgáltatási jogosultság hasznosítására irányuló pályázati eljárásokban a jogelõd Testület által elfogadott pályázati felhívás tervezet és pályázati felhívás szövegét a Médiatanács felülvizsgálhatja és módosíthatja. Amennyiben a Médiatanács a pályázati felhívás tervezet vagy a pályázati felhívás módosításáról dönt, a Médiatanács a módosításokkal egységes szövegváltozatot a 93. § szerint közzéteszi és a 94. § megfelelõ alkalmazásával meghallgatást tart. Amennyiben az adott pályázati eljárásban pályázati felhívás tervezet vagy pályázati felhívás korábban már közzétételre került, a Médiatanács a 94. § (2) bekezdése szerinti közleményben és a honlapján tájékoztatja a nyilvánosságot az ismételt közzététel és meghallgatás okairól.

Source: https://magyarkozlony.hu/hivatalos-lapok/86d550f3be8819dfd001d55a656f6f67646bb7fc/dokumentumok/bd1cc422bf31fff2099a910d0d10ae10d44ec891/letoltes